

**Στο Cyprus Road Races Grand Prix**

**η Κάλλη Χατζηιωσήφ – Υποστηρικτής το #BeActive**

Το μέλος του ΔΣ ΚΟΑ Κάλλη Χατζηιωσήφ συμμετείχε στο Cyprus Road Races Grand Prix που διοργάνωσε η ΚΟΕΑΣ την Κυριακή 19 Φεβρουαρίου 2023 στη Λευκωσία. Ήταν η πρώτη διοργάνωση της σειράς του Grand Prix της ΚΟΕΑΣ που θα διεξαχθεί συνολικά σε πέντε πόλεις.

Ο Κυπριακός Οργανισμός Αθλητισμού στήριξε τη διοργάνωση μέσω του #BeActive που ήταν χορηγός της. Επίσης ο ΚΟΑ συμμετείχε στον εταιρικό Μαραθώνιο των 5km, με την Κάλλη Χατζηιωσήφ, την Εθνική συντονίστρια του #BeActive Ιωάννα Παρασκευοπούλου και αρκετούς ακόμη Λειτουργούς του Οργανισμού. Το μέλος του ΔΣ ΚΟΑ συμμετείχε και στις απονομές των μεταλλίων στους νικητές.